*Upravni odbor Unije studenata Univerziteta u Zenici je na 1/22 vanrednoj sjednici održanoj 31.01.2022. godine usvojio odluku da se raspiše*

**KONKURS**

**za izbor članova Event tima Unije studenata Univerziteta u Zenici**

**I**

Raspisuje se Konkurs za imenovanje članova Event tima Unije studenata Univerziteta u Zenici.

**II**

Za člana Event tima Unije studenata Univerziteta u Zenici može biti izabran kandidat koji ispunjava sljedeće opšte uslove:

1. da studira na Univerzitetu u Zenici i
2. da je stariji od 18 godina.

Pored obaveznih opštih uslova, poželjni su i neki od sljedećih posebnih uslova:

1. da je kreativna, odgovorna, otvorena i iskrena osoba koja je spremna na individualni i timski rad,
2. da dobro poznaje rad na računaru,
3. da posjeduje dobre komunikacijske vještine,
4. da posjeduje želju za sticanjem znanja i ličnim usavršavanjem,
5. da prepoznaje vrijednosti vannastavnih aktivnosti i projekata Unije studenata.

**III**

Neki od benefita za studente koji se priključe event timu:

1. Iskustvo – ostvarivati će saradnju sa raznim kompanijama, društveno odgvornim društvima, vlasnicima ugostiteljskih objekata i sl.
2. Razvoj vještina - dobit će priliku da razvijaju vještine organizacije raznih događaja.
3. Mentorstvo - dobit će priliku da se upoznaju i sarađuju sa raznim ličnostima iz javnog života organizirajući događaje, dobit će priliku da vodi projekte te određuje zadatke studentima.

**IV**

Prijava na konkurs se vrši slanjem biografije sa ličnim podacima i fotografijom kandidata, te podacima o školovanju i svim ostalim kvalifikacijama kandidata, elektronski, na e-mail Unije studenata: ***konkursi.usunze@gmail.com***sa naznakom: „*Prijava za člana Event tima*“.

**V**

Prijave ostaju otvorene do petka, **11.02.2022.** godine do **16:00h**.

Nepotpune, neblagovremene i neuredne prijave neće biti uzete u razmatranje.

\_\_\_\_\_\_\_\_\_\_\_\_\_\_\_\_\_\_\_\_\_\_

Faris Preljević, predsjednik Upravnog odbora Unije studenata Univerziteta u Zenici